God & Geld (Sagteband) – CUM Books
God & Geld (Sagteband)
PRODUCT CODE: 9780620848213
Error You can't add more than 103 of God & Geld (Sagteband)
Die doel van die boek is finansiële gesondheid – hoe om met geld te werk, asook hoe om die regte verhouding teenoor geld en besittings te verkry. Alles wat jy nodig het ten einde jou finansies gesond te kry – en in lyn te bring met God se Woord – word in hierdie boek saamgevat. Wilco lê 'n Bybelse fondasie van geld neer. Aspekte soos die geskiedenis van geld, die eienskappe en gevare van geld, asook die uiteenlopende verskil tussen die wêreld en God se perspektief word ondersoek.
Talle mense het 'n verwarde ingesteldheid ten opsigte van geld en besittings, ander het 'n armoedige denkwyse, terwyl baie onbewus is van die geestelike geldelike beginsels en implikasies. Wilco deel 'n alternatiewe filosofie wat insluit; armoede, denke, rentmeesterskap, identiteit, integriteit, boekhouding en belasting. Hy gee praktiese stappe en riglyne. Sy gesonde finansiële plan sluit die volgende onderwerpe in; doelwitte, dissipline, begroting, tiende, beleggings, spaar, aftrede en nalatenskap. Hy bespreek hoe om uitgawes te verminder, asook materialisme, skuld, spandering, uit leen, en vergenoegdheid.
In Johannes 17:16 staan daar dat ons as Christene in hierdie wêreld leef, maar ons is nie van die wêreld nie. Terwyl ons in hierdie sisteem leef het ons 'n ander alternatief ten opsigte van hoe ons met geld kan werk. Jy sal lees hoe om oorwinning oor Mammon en sy se juk te behaal, asook hoe om uit die rat race te ontsnap.
Volgens statistieke word 75% van alle geld wat in Suid-Afrika verdien word, aan skuldeisers oorbetaal, terwyl die gemiddelde Suid-Afrikaner slegs 4 weke weg is van bankrotskap. Verder is een van die top 5 redes vir egskeiding a.g.v. mense wat nie weet hoe om met geld te werk nie – hulle is onder finansiële druk. Volgens die Nasionale Kredietreguleerder (NCR) is 50%, drie maande of meer agterstallig met hul terugbetalings, en sukkel met hul rekeninge. Terwyl 77% van die werkersklas geen geld oor het aan die einde van die maand nie.
Talle mense weet nie hoe om met geld te werk nie, hierdie boek bied hulle 'n Bybelse oplossing met stap vir stap riglyne vir hierdie probleem. God het dit op sy hart gelê om mense finansieel te help. Daar is geen twyfel dat indien iemand die beginsels in hierdie boek toepas, hulle finansiële lewens heeltemal en blywend sal omkeer, vir beter. Die doel van die boek is om soveel as moontlik volgelinge van Christus te help om gesonde finansiële lewens te lei, asook om vry van skuld en vry van finansiële druk te leef.